
PRAEFATIO. 


In  considerandis  scientiae  nostrae  progressibus  1 atque  eo , 
quem  nunc  obtinet,  statu,  quamvis  lubentissime  commore- 
mur, tamen  iniucunda  est,  ac  animum  quasi  deprimit  cogi- 
tatio, partem  eius  nobis  ita  memorabilem,  quamque  magno 
amore  complectamur  oportet  , historiam  dico  primae 
nostrae  conformationis,  quae  tam  multas  doctrinarum  par- 
tes, adhuc  obscuras,  illustrare  queat,  observationibus  in  ea 
factis  nondum  satis  esse  confirmatam. 

Id  mihi  persuasit,  ut  dissertatione  mea  vel  minimam 
ad  hanc  rem  afferre  symbolam  non  detrectarem.  Quae 
utinam  minimus  tantum  fiat,  magni  aedificii  quasi  lapillus, 
hanc  dissertationis  materiam  suscepisse,  neque  nunc  me 
piget  neque  unquam  pigebit. 


i 

Nunc  restat  tantum  officium,  ut  Prof.  Mulieri  viri  cla- 
rissimi humanitatem  atque  benevolentiam,  quippe  cui  prae- 
parata debeo,  quique  ut  delineatio  quam  accuratissima 
licret,  libenter  suscepit  curam,  iusto  agnoscam  modo,  et  pro 
bis  pariter  ac  pro  omnibus  bene  in  me  meritis  gratum 
animum  ac  pium  sensum  conservare  nunquam  desinam. 


DESCRIPTIO  DECIDUAE  EX  PROPRIIS 

OBSERVATIONIBUS. 


Ante  aliquot  menses  cl.  Mulier  Prof.  accepit  deciduam  bene  conserva- 
tam, abortu  emissam,  quae  inde  ab  illo  tempore  reservata  est  in  spiritu 
vini , ubi  immutata  mansit  donec  ad  basce  perscrutationes  protraheba- 
tur. Cum  declarationes  matris,  quod  pertinet  ad  graviditatis  tempus, 
deficiant,  illud  tantum  deducere  possumus  ex  conclusionibus  cuique  ex 
sequenti  descriptione  colligendis,  in  quibus  tantum  certum  est,  ovum  e 
primo  graviditatis  esse  tempore  et  quidem  e primo  mense.  Membrana, 
vas  aqua  completum  iniecta,  figuram  formamque  habuit,  quam  descri- 
psimus in  fig.  I.  in  quam  semper  rediit,  cum  sibi  ipsi  permissa  est. 
Cum  autem  accuratius  membrana  collapsa  explicaretur,  formam  obtulit, 
lagenaeformem,  quam  in  figura  II  et  III  depingendam  curavimus.  Po- 
terat iam  nunc  fundus  sacci  et  cervix  eiusdem  observari,  quae  in  fig.I.  fun- 
do super  imposita  est.  Cervix  deciduae  inferius  in  lacinias  quasdam  lo- 
bulosve  abiit,  atque  aperta  erat,  ita  ut  orificium  maxime  irregulare  sed 
satis  magnum  per  lacinias  cervicis  in  cavitatem  fundi  deciduae  perduceret. 
Quod  autem  maxime  mirationem  movet,  ovum  non  in  cavitate  deciduae  in- 
erat, sed  haec  penitus  inanis  erat,  nisi  fluida -elapsa  antea  adfuerint;  at 
ovulum  perparvum  in  exteriori  parte  deciduae  atque  in  prominentia  qua- 
dam sacci  deciduae  laterali  quasi  insitum  erat  (fig.  II.  a a.)  Figurae  de- 
ciduam magnitudine  naturali  exhibent.  Prominentia  externa  deciduae,  quae 
ovulum  ratione  deciduae  ipsius  minimum  continebat  latitudine  lin.  9;*) 


*)  mensura,  qua  usi  sumus,  est  Parisiana, 


altitudine  , qua  supra  deciduam  elevabatur , lin.  2 pollebat.  Jn 
medio  prominentiae  apertura  in  diametro  maximo  21/2"',  fere  ovalis 
marginibus  laevibus  aderat,  per  quam  aperturam  processus  villosi  chorii 
prominebant.  Ovulum  ipsum  magnitudine  nucis  avellanae  in  promi- 
nentia deciduae  latuit,  ita  quidem  ut  prominentia  esset  sola  intumes- 
centia parietis  externi  deciduae,  cui  ovulum  quasi  insitum  et  super  im- 
positum erat,  valleculo  substantiae  deciduae  extus  circumdatum;  ubi 
vero  ovum  deciduae  parieti  adnascebatur , hic  paries  interiora  versus 
quasi  protrusus  paululum  prominuit,  ita  ut  inversionem  incipientem 
et  formationem  deciduae  reflexae  in  ipso  initio  observare  posses.  Paries 
autem  deciduae  ab  ovulo  reflexus  continuus,  nec  vestigio  foraminis  per- 
foratus erat,  ita  ut  persuasum  habere  possis,  ovum  non  per  aperturam 
quandam  in  cavitatem  deciduae  Hunteri  immitti,  sed  revera  deciduam 
interiora  versus  reflectere. 

Haec  omnia  fig.  II  magis  illustrantur  ubi  deciduam  inde  a cavitate 
visam  depinximus. 

Itaque  illa  pars  deciduae,  quae  ovulum  suscepit,  fovea  quaedam 
erat  parietis  integri,  valleculo  substantiae  extus  circumdata,  cuius  fun- 
dus internus  integer  paries  retroflexus  erat.  Superficies  foveae  laevis 
fuit,  atque  alba,  similimaque  ei,  quam  ipsa  monstrabat  proihinentia. 
Altitudo  totius  prominentiae  inde  ab  apertura  ad  internam  usque 
superficiem  deciduae  fuit  fere  4 linearum,  atque  a marginibus  promi- 
nentiae usque  ad  cavitatis  loca  respondentia  circiter  1 /2“'*  Substan- 

tiarum harum  textura  paulo  tenuior  laxiorque  visa  est,  quam  ea  reli- 
quae deciduae,  in  universum  tamen  illi  aequalis.  Interioi’es  ovuli  par- 
tes, foetumque  pro  eximia  teneritate  non  adeo  parvum  Prof.  Mulier 
ulterius  inquisivit. 

Porro  tota  membrana  decidua  in  superficie  mutuis  prominentiis  ac 
profunditatibus  processit,  quo  tamen  profunditates  plurimum  magis 
minusve  profundas  formabant  plicas.  Sicut  in  fig.  III  conspicere  licet. 

Praeterea  etiam  bic  illic  sulci  videbantur  oblongi,  aut  rotundi,  in 
superficie  singularum  ipsarum  partium.  Etiam  colorum  ratione  habita 


singula  loca  diversa  fuere,  prominentiae  enim  magis  substantiosae  rubi- 
cundae erant,  carneae , ad  plicosas  profunditates  et  margines  color  in 
pallidum  abiit , et  ubi  alia  pars  super  aliam  iacebat , magis  ruber  fuit. 
Substantia  deciduae  succosa,  mollis,  et  quodam  gradu  elastica,  laxa» 
spongiosa,*  crassitudo  eius  in  variis  locis  varia,  in  aliis  fere  2"',  in  aliis 
contra  vix  i'",  in  aliis  tenuissima,  in  aliis  adeo  pellucida. 

Aperturam  cervicis  deciduae  iam  indicavimus,  erat  baec  irregula- 
ris inter  lacinias  lobulosve  irregulares  transiens;  lobuli  laciniarum  autem 
ita  aperturam  circumdant,  ut  unus  lobulorum  interiora  versus  porrec- 
tus aperturam  quasi  occluderet. 

EXPLICATIO  ICONUM. 

Fig.  I.  decidua  in  statu,  quem  callapsa  et  sibi  ipsi  permissa  semper  obtulit 
aa  prominentia  ovulum  continens 

b ovi  membranae  et  potissimum  chorii  villi  per  aperturam  promi- 
nentes 

cc  pars  cervicalis  deciduae,  in  qua  apertura,  eadem  pars,  quae  in 
figura  II  et  III  a reliqua  decidua  elevata  et  magis  expli- 
cata est 

d eadem  lacinia,  quae  in  figura  II  et  III  d insignitur 
e lacinia,  quae  magis  intus  evoluta  aperturam  obturare  videbatur 
f eadem  quae  in  fig.  II  et  III  f insignitur 

m n p linea  in  qua  dissectio  deciduae  instituta  est,  nec  vero  na- 
turalis apertura  adfuit. 

Fig.  II.  decidua  explicata  per  saccum  et  cervicem  sacci  dissecta,  et  a 
facie  interiori  visa 

aa  prominentia  deciduae  lateralis  ovulum  continens 
d.  f laciniae  partis  cervicalis  deciduae  iam  memoratae 
x apertura  per  cervicem  in  saccum  deciduae  transiens 
Fig.  III.  decidua  explicata  et  a facie  externa  visa 

aa  prominentia  deciduae  lateralis  ovulum  continens 
d,  f laciniae  partis  cervicalis  iam  memoratae 


Fig.  IV.  Sectio  idealis  totius  deciduae  et  illius  partis, in  qua  ovulum 
continetur. 

In  altera  decidua,  in  qua  etiam  tempus  graviditatis  incertum  erat, 
praeparatum  nobis  fuit  ex  tempore  multo  seriore.  Quae  ex  hoc  im- 
perfecte  tantum  conservata  communicare  possumus,  liaec  sunt:  tabula 
exterior  ad  uterum  pertinens  omni  ratione  aequalis,  solutissima,  mollis, 
porosa , spangiosa,  cinerea  materies  crassitudinis  circa  i ifiHt  cum  non- 
nullis hic  illic  locis  pellucidis;  exterior  superficies  uteri  parieti  respon- 
dens spongiosa  aspera,  peculiarem  prae  se  ferens  speciem,  interna  autem 
laevis  erat.  Posteriori  simillima  fuit  reflexae  superficies  externa  ei  respon- 
dens. Quod  ad  ipsam  pertinet  reflexam,  cavitatem  illa  formavit  cum 
superficie  non  parum  aspera  atque  inaequali,  quae  spatium  fere  prae- 
buerit ovo  columbarum.  Cuius  cavitatis  fundus  circiter  11 1J24"  habuit 
substantiae,  dum  laeves  membranacei  magis  parietes  crassitudinem  ha- 
buerunt folii  papyracei ; in  reflexa  ovulum  chorio  maxime  villoso  conti- 
nebatur. 

Tertium  etiam  possidet  cl.  Prof.  Mulier  praeparatum,  quod  eandem 
quam  secundum,  exhibet  conditionem,  et  praeterea  chorii  villos  ad  re- 
flexionis locum  se  congregantes  ulteriusque  progredientes  clare  de- 
monstrat. 

QUAEDAM  DE  ORIGINE  AC  FUNCTIONE  DECIDUAE. 

De  natura  membranae  deciduae  duplex  sententia 0 est,  altera, 
quae  illam  testae  ovi,  altera,  quae  nido  comparat;  haec  Burdachii,  illa 
Cuvierii  est.  Pendet  controversiae  diiudicatio  ab  alia  quaestione,  num 
in  decidua  vasa  sanguifera  adsint,  nec  ne.  Velpeau  quidem  deciduam 
tamquam  vasis  destitutam  considerat  ')•  At  Spiegelius 1  2) , Ruysch  3)  et 


1)  Zeitschrift  fur  die  organische  Physik  v.  Heusioger  Bd.  II.  p.  69  ia  Gae 

2)  de  formato  foeta  Cap.  5.  p.  4'  C‘n  operibus  a Linderea  editis), 

3j  Epistol.  anat.  IX.  p.  9. 


praecipue  W.  Hunter  4),  Lobstein  5)  atque  Burdacli  6)  vascula  tenera  ex 
utero  in  deciduam  progredi  contendunt.  Quod  si  revera  confirmatur, 
nemo  ulterius  dubitare  poterit,  deciduam  esse  testae  alienam  et  revera 
nido  cuidam  organico  comparandam.  Huc  etiam  alia  argumenta  ex 
regno  animali  universo  petita  accedunt : 


Primum  si  ad  regnum  animalium  respicimus,  legem  invenimus, 
qua  institutum  est,  ut  ova,  quae  incubentur,  nido  ante  praeparato  ex- 
excipiantur  ?).  Altior  organismi  animalis  evolutio  in  bomine  et  mam- 
malibus jam  in  nidi  formatione  conspicitur,  quatenus  apud  mammalia 
et  hominem  ovum  in  nido  deciduae  organico  quasi  excubatur. 


Animalia  , quae  in  propagando  genere  certo  tempori  obnoxia 
sunt  , ubi  primum  coitus  tempus  advenit,  nidum  construunt;  in 
humano  contra  organismo  post  fecundam  compressionem  demum 
nidi  organici  interni  constructio  hoc  modo  efficitur  : Membrana 

nidum  construens,  quae  secundum  Baudelocquii  Ballemandiique  obser- 
vationes infra  memorandas  neque  ex  mensium  sanguine  graviditatis 
tempore  retento  , neque  ex  crassioribus  seminis  partibus  8)  neque 
irritatione  inde  facta  9)  oritur,  processu  potius  efficitur  vitali,  quem 
conspicere  nobis  non  contigit  , quique  conceptione  in  utero  in- 
citatur. Uterus  enim  amplexu  fecundo  — Denmanni  I0)  enim  et 


4)  The  anathomy  of  tke  liuman  graviU  uter  exhibeted  in  fugures  by  William  Hunter  1774.  Tab. 

XXIV.  fig.  3.  4. 

5)  Essai  sur  la  nutrition  da  foetus  p.  8 sqqt 

6)  Physiologie  Bd.  II.  p.  j3. 

7 ) Cf.  Burdach  vom  Ei  Physiologie  Bd.  II.  p.  39.  sqq. 

8)  Ueber  die  Erzeugung  oder  Aufzahlung  und  Beurtlieilung  aller  bislierigen  Zeugungstbeorien , 

nebst  einer  neuen  und  vollstiindigen  Erklarung  von  Chrst.  Polyk.  Schneegass.  Jena  i8o5.  8. 
p.  120.  Et  traite  d’anatomie  descriptive  par  Xav.  Bicbat,  Paris  >8o3.  V.  Vol.  8-  p.  368- 

9)  Observations  pathologiques  propres  aeclairer  plusieurs  points  de  physiologie  par  F.  Lalleruand, 

Paris  1818.  4.  p.  18. 

10)  vid.  Burdach  Physiologie  Bd.  I.  p.  55. 


8 


Evrati  ")  observationes  disertam  non  continent  confutationem  — ad 
alteriorem  vitae  actionem  elatus  ex  suis  parietibus  materiam  exsudare 
properat,  quae,  ut  huic  fini  nidi  scilicet  construendi,  sed  etiam  huic 
tantum  satis  respondeat,  apta  est.  Quantum  quidem  nunc  rem  cogno- 
vimus, difficile  est  diiudicatu,  num  omnino  habeat  aliam  functionem  — 
forte  ut  placentae  ambitum  circumscribat,  ut  dicit  Yelpeau  l2) , et 
quamnam  aliam  haf>eat  praeter  eam,  ut  utero  praesidio  sit  contra 
alienum,  corpus  invadens , et  ovo  ad  receptaculum  , mollemque  le- 
ctulum inserviat ; ac  si  ex  inquisitionibus  hucusque  factis  apud  mam- 
malia illa  materies  omnino  non  reperta  est  — Hunter , Oken  l3) ,, 
Samuel  '4)  alii— aut  saltem  non  talis  inventa  est,  qualem  in  homi- 
nibus cognovimus  — Haller,  Lobstein  ,5),  Moreau  l6)  , Boj  anus , Cu- 
vier  et  Jorg  '7)  — causa  huius  rei  inde  forsan  quaerenda  sit,  quod 
magna  incitatione  oestri  venerei  iam  ipso  compressionis  tempore 
aut  statim  post  compressionem  summum  evolutionis  gradum  asse- 
cuta sit.  — 

Decidua  non  ut  Dustrochet  ,8)  aliique  tradunt,  ad  ovum,  sed,  cum 
purum  membranae  mucosae  uteri  sit  secretum,  ad  solum  etiam  perti- 
net uterum,  id  quod  res  factae  ex  patbologia  petitae  satis  luculenter 
possunt  demonstrare. 


j i)  Essai  sur  la  disposition  de  la  membrane  caduque  sa  formation  et  ses  usages  par  F.  J.  Moreau, 
Paris  1814.  4-  P*  1 
12)  1.  c.  Bd.  II.  p.  71. 

1 S')  Beitrage  zur  vergleichenden  Anatomie  u.  Pbysiologie  I Hft.  p.  io.  II  Hft.  p. 
j4)  Dissertatio  de  ovorum  mammalium  velamentis  Wirceburgi  1816  p.  4- 

15)  l c.  p.  9.  sqq. 

16)  1.  c.  p.  22. 

17)  Ueber  das  Gebarorgan  des  Menschen  u.  der  Siiugethlere  im  schwangern  und  nicbt  schwangern 

Zusfand.  Leipzig  1808.  p 18- 

18)  Memoires  de  la  societe  medicale  d’emulation  , seanle  a la  faculte  de  medicine  de  Paris  1796 

sqq.  8.  VIII.  p.  760. 


Etenim  fere  semper  in  graviditate  extrauterina  in  cavitate  uteri 
decidua  reperitur,  quod  Weinknecht '9),  Carus20),  Hederich  2I),  Heusin- 
ger  22),  LanstafF  a3)  alii  observarunt  Quodsi  autem  in  puncto  insertionis 
ovi  e g.  in  peritoneo  involucrum  illi  simile  observatum,  ut  a Baude- 
locquio  a4)  et  Lallemandio  a5),  reperimus,  id  Dutroclietii  iam  dudum 
repudiatam  sententiam  minus  probat,  quam  deciduae  functionis  senten- 
tiae, quam  cum  Burdacbio  protulimus,  ut  sit  membrana  nidum  con- 
struens , eiusque  necessitudini  aperte  patrocinatur. 

Etiam  magis  quam  ea,  quae  iam  diximus,  opinionem  nostram  de 
deciduae  negotio  ipsa  membranae  natura  probat,  quam  ex  propriis  ob- 
servationibus quam  accuratissime  describere  studuimus,  quam  descriptio- 
nem nunc  ex  aliorum  gravium  observatorum  experientiis  amplificare 
tentamus. 


NOMENCLATURA. 


Membrana  caduca  s.  decidua 

Decidua  externa 

Tunica  exterior  ovi 

Caduca  crassa 

Membrana  mucosa 

Epicliorion 

Caduca 

cribrosa 

membrana  ovi  materna 
Membrana  anhistos  (laros) 


secundum  Hunterum 
— Sandifort 
— Hallerum 

— Mayerum 

— Osiander 

— Cbaussierum 

— Danzium,  alios 

— plures  alios  anatomos  ? 

— Meckelium 

— Velpeau 


19)  Dissertatio  de  conceptione  extrauterina  Halae  1791.  Sylloge  operum  minorum  praestantiorum 

ad  artem  abstetriciam  , quam  edidit  Scblegel  Vol.  2.  p.  249.  Tab.  IV. 

20)  Zur  Schwangerschaft  u.  Geburt  2.  Abtheiiung  1824.  p.  172.  Tab.  I. 

21)  ibid.  I Abtheiiung  1822.  p.  54. 

22)  Zeitschrift  fiir  die  organische  Physit,  Bd.  I.  Hft.  III.  p.  337. 

a3}  Med.  chirur.  transact.  Vol.  VIII.  p.  502.  Meckels  Archir  fiir  die  Physiologie  Bd.  IV.  p.  278. 

Meckels  Archiv  fiir  Anat.  u.  Pbysiolog.  Jahrgg.  i83o.  N.  I.  p.  70. 
a4)  Dictionaire  des  science  medicales  Paris  1812.  23.  LX.  Vol.  8.  p.  400. 

25)  Vid.  9)  p.  17. 

Eos  praetermittam,  qui  eam  cum  villoso  chorii  tegmento  confu- 
derunt, atque  chorion  villosum  reticulosum  , spongiosum,  filamentosum 
fungosum  flocculentum , lanuginosum,  tomentosum  vocantes. 

DE  FORMA.  DECIDUAE  VERAE  HUNTERI. 

Omni  tempore,  ut  ab  Aretaeo  '),  Fabricio  ab  Aquapendente 1  2) , 
Fallopio3 4),  Ruyschio  4),  qui  quoque  primam  eius  iconem  exhibuit, 
Hallero  5) , Sandifortio  6 7)  et  a pluribus  aliis  membrana  decidua  obser- 
vata, partirn  vero  non  intellecta,  partim  usque  ad  Hunterum  cum 
ceteris  ovi  membranis  commixta  est.  Ex  eo  inde  tempore,  quo  decidua 
accuratioribus  perscrutationibus  explorari  coepta  est,  multae  quidem 
observationes  rem  magis  magisque  adjuverunt , attamen  variis  opinioni- 
bus compensatis  ad  finem  certum  atque  firmum  haudquaquam  perduxe- 
runt. Quare  naturae  perscrutandae  qui  operam  impendunt,  etiam  nunc 
de  deciduae  forma  in  duas  opiniones  abeunt  et  fortasse  diu  quoque 
non  inter  se  convenient.  Altera  pars  ut  saccum  undique  occlusum  eam 
repraesentant,  altera  se  foramina  in  ea  observasse  affirmant,  quae  ori- 
ficio uteri,  atque  tubis  longitudine  respondeant.  Ad  illam  pariem  anti- 
quiores observationes  referre  licebit;  saltem  in  Blancardi  icone  ")  ovum 
xxv  dierum  describente  ne  vestigium  quidem  foraminis  in  decidua  re- 
peritur,  neque  magis  in  Heisteri  icone  trimestris  ovi  atque  alius  ex 
quinta  hebdomade  8 9);  atque  Madaius  9),  neque  verba  de  eis  facit,  ne- 


1)  De  causis  et  signis  morbor.  cliuturnur  lib.  II.  c.  II.  p.  64-  65.  Edit.  Boerh. 

2)  De  formato  foetu  in  explicat  tab.  secund.  C. 

3)  Observ.  anad.  ad  Petr.  Mannam.  Venet.  1661.  p.  207. 

4)  Thesaur.  auat.  VI-  p-  20,  85  et  aliis  locis  et  V Tab.  I.  fig.  I.  p.  5o. 

5)  Elementa  physiol.  lib.  XXIX.  Sect.  III.  §.  III. 

6)  Observat,  anat.  path.  lib.  II.  Cap.  I.  p.  38. 

7)  Anatoni,  reformata  etc.  iGgS.  p.  58g.  tab.  LIII.  Fig.  1. 

8)  Compendium  anatomic.  Tom.  prim.  1748-  p.  178.  Tab.  VI  Fig.  27.  «•  27“ 

9)  D.  Cari.  Aug.  Madai  praeside  Thl.  Ad.  Boehmer  specimen  sistens  anatomen  ovi  humani  foe- 

cundati , sed  deformis  trimestri  abortu  elis  Halae  1763.  Syllnge  operum  minor  praestantiorura 
ad  artem  obstetriciam  spectantium,  quam  edidit  Joh.  Chr.  Traugott  Sclilegel  Vol.  1.  p-  4a°- 
Tab.  VII-  Fig.  5,  6,  7. 

que  id  iu  integro  ovo  unius  mensis  exprimit;  aeque  Albinus  l0)  quoque 
ea  ne  verbo  quidem  attigit.  Etiam  in  pulcherrima  icone  ovi  trimestris, 
abortu  elisi,  a Dan.  Cbrist.  Burdachio  data,  foraminis  cuiusdam  ne 
vestigium  quidem  est  *').  Iu  alterius  partis  fronte  Wilh.  Hunterus 
obtinet  locum,  qui  foramina  illa  in  decidua  primus  reperiit,  saltem 
tamen  descripsit  et  icone  expressit  ia).  Secundum  Blumenbachium 
quoque  decidua  cavitatem  uteri  circumdat  exceptis  ostiis  tubarum  et 
cervicis  interno  ,3).  Attatnen  in  eius  icone  ovi  ex  primo  mense  horum 
ostiorum  nullum  expressum  invenias.  Ex  altera  parte  Lobsteinius  ite- 
rum haec  loquitur:  »elle  tapisse  toute  la  surface  interne  de  la  ma- 

trice '4).  Dans  aucun  des  cas  dans  lesquels  j’ai  observe  l’oeuf  et  ses 
membranes  dans  leur  etat  d’integrite,  je  n’ai  vu  les  trois  ouvertures 
dont  parle  Hunter,  qui  doivent  correspondre  aux  trois  orifices  de  la  ma- 
trice. II  se  peut,  que  ses  ouvertures  existent  dans  les  premiers  jour’s 
de  la  grossesse.«  l5)  et  in  eius  icone  ovi,  quod  fere  quinquagesimo  die 
abortu  eiectum  erat,  aeque  non  videntur  l6),  Tiedemannus  ’?)  in  tuba- 
rum regione  floccosos  processus  magnae  extensionis  in  decidua  invenit, 
usque  in  tubarum  ostia  se  extendentes;  foraminum  autem  nil  ibi  vidit, 
attamen  orificium  versus  uteri  ostium  invenit,  non  ita  parvum;  id 
quod  pariter  atque  illud  icon  ostendit.  Neque  Moreau  ,8),  haec  invenit 
foramina.  Rosenmiillerus  diserte  dicit  caducam  Hunteri  membranam 
sacci  formam  habere  undique  clausi  '9).  Samuel  non  minus  affirmat 

10)  Annot.  academ.  lib.  I. 

11)  Eius  dissertat,  de  laesione  partium  foet.  nutritioni  inserventium  abortus  causa  Lipsiae  1768. 

Sylloge  etc.  VoJ.  II.  p.  222.  Tab.  III.  fig.  II. 

12)  1.  c.  Tab.  XXXIV. 

1 3 ) Institutiones  physiologicae  p.  44°-  Tab.  IV.  1787. 

14)  Essai  sur  la  nutrition  du  foet.  Strasbourg  1802.  p.  3, 

15)  ibid.  p.  4. 

16)  ibid.  Tab.  I. 

17)  Anatomie  der  kopflosen  Missgeburteu  p.  IV.  in  Tab.  II.  Fig.  2. 

18,)  Essai  sur  la  disposition  de  la  membran  caduqne,  sa  fonnation  et  ses  usages  par  F.  I.  Moreau 
Paris  1814.  p.  12.  Burdach  Physiologie  B.  II.  p.  73. 

19)  Handbuch  der  Anatomie  ate  verbesserte  Auflage  Leipzig  1 8 1 5. 


12 


se  ea  desiderare;  inquisitio  eius  facta  est  in  ovo  quinquaginta  sex  die- 
rum abortu  eiecto  ao).  Quae  Hunterus  docuerat  de  eo,  quod  revera 
adsint  tria  illa  foramina,  iis  memoratis  Meckel  ai),  ita  pergit:  «Atta- 
men illa  (decidua)  etiamsi  foramina  illa  primis  conformationis  periodis 
inveniantur,  mox  in  saccum  omnino  conclusum  commutari  videtur, 
cum  iam  primo  statim  mense  inferius  22),  indeque  a secundo  duo  illa 
superiora  foramina  23)  amplius  non  cernantur.  Secundum  Crl.  Friedr. 
Burdach.  24)  decidua  figuram  exbibet  cavitatis  uteri.  Ubi  proxime  ac- 
cedit ad  orificium  uteri,  tenuior  est,  laxiorque;  ibi  que  Hunterus  25) , 
in  ovis  abortu  eiectis  perforatam  eam  invenit,  quamvis  ipse  concedat, 
primis  graviditatis  temporibus  foramina  hic  nondum  inveniri.  Haec 
sicut  illa,  quae  secundum  Hunterum  contra  ostia  ovi  ductuum  sita 
sunt , secundum  Burdachium  ad  unum  omnia  casu  tantum  fortuito 
laesa  tenui  illa  tela  orta  sunt,  neque  vulgo  adsunt.  Burdachius  ipse 
clare  vidit,  ovi  ductuum  ostia  a materna  ovi  membrana  occlusa  esse, 
neque  fieri  posse  putat,  ut  eiusmodi  oriantur  foramina,  cum  ovi  duc- 
tus obliqua  directione  parietem  uteri  perforent,  itaque  ostia  membrana 
mucosa  tegantur,  neque  hic  desit  superficies  discernens.  Subinde  se- 
cundum eundem  naturae  perscrutatorem  per  aliquod  spatium  in  ovi 
ductus  aut  in  uteri  cervicem  continuatur.  Secundum  Velpeau  a6)  in 
uteri  cervicem  atque  in  tubarum  originem  interdum  multos  producit  pro- 
cessus eosque  variae  longitudinis,  nunquam  autem,  nisi  casu  quodam  e re- 
gione huius  puncti  perforata  est.  Atque  Heusingerus2?),  quoque  in  ovo 

20)  1.  c.  p.  16, 

11)  Handbuch  der  menschlichen  Analomic  Bd.  4 P*  701. 

22)  Secund.  Iob.  Hunter  in  transact.  for  the  improv.  1.  II-  p,  67. 

23)  Sec.  Uobstein.  1.  c. 

24)  Physiologie  Bd.  II.  p.  7 3r 

a5)  W.  Hunter  anatomische  Eeschreibung  des  schwangern  menschlichen  Uterus  aus  den  Englischen 
mit  Anmerkungen  und  Zusatzen  v.  L.  F.  Frorjep.  Weimar  1802,  8.  p.  j3- 

2§)  Ann^lep  des  Sp.  nat,ur.  Qcf-  1 827.  inde  in  Heusinger*  Zeitschrift  fiir  die  organische  Physik 
B.  2.  Hcft.  I.  p-  69. 

27)  Zeitschrift  fiir  4>e  organisrhe  Phyrih  B.  II.  Heft  V.  p.  5 • 4- 

aborta  emisso,  bene  autem  servato  ex  septima  hebdomade  haec  fora- 
mina non  invenit,  sed  potius  continuationes,  quas  in  inferioribus  tu- 
barum ostiis  contentas  fuisse  apertum  erat.  Immo  in  omnibus,  quae 
perscrutatus  est  Heusingerus,  ovis  decidua  saccus  erat  undique  conclu- 
sus sine  ullo  foramine,  quae  tandem  serius,  ubi  tenuior  fieri,  atque 
hic  illic  disrumpi  coepta  sit,  possint  oriri  a8). 

Bojanus  29)  de  duobus  foraminibus  illis,  quae  tubis  respondent, 
mentionem  facit,  ut  de  rebus  iam  dudum  demonstratis,  multisque  ob- 
servationibus confirmatis,  licet  icon  eius  vesicam  praebeat  undique  oc- 
clusam 3o).  Contra  posterior  haec  in  icone  expressa  Bojani  sententia 
falsa  est,  secundum  Carum  3l),  atque  decidua  sicut  et  ipse  uterus  e 
regione  orificii  aperta  est , atque  secundum  eundem  totam  uteri  cavi- 
tatem explet,  cervicisque  uteri  canalem  et  tubarum  aperturam  intrat 3a) 
cavitasque  deciduae  etiam  e regione  ovi  ductuum  aperta  esse  deberet, 
nisi  in  uteri  fundo  lamina  materiae  huius  cellularis  maxime  esset  crassa, 
ita  ut  eius  processus  tubas  intrare  nequeat,  quin  confluat,  atque  ita 
tota  tubarum  ostia  obducat.  Breschet  iterum  Carum  castigat,  quod  in 
inferioribus  deciduae  partibus,  in  eo,  qui  cervici  orificioque  uteri  re- 
spondet, loco  ostium  esse  contendit  33).  In  adnotationibus  ad  illam 
commentationem  Heusingerus  duos  memorat  casus,  in  quibus  uterus 
cum  foetu  quinti  mensis,  cuius  decidua  infra  e regione  orificii  uteri 
clausa  erat,  thrombusque  gelatinosus  sub  ea  inveniebatur.  Decidua  ex 
huius  viri  docti  opinione  prope  ad  cervicem  uteri  semper  atque  semper 
fit  tenuior  molliorque,  ideoque  facillime  discinditur;  substantia  autem 
deciduae  hoc  loco  satis  crassa  est,  atque  foraminis  ne  umbra  quidem  vide- 


28)  Meckels  Archiv  fur  Anatom.  u.  Physiol.  Jahrgg.  i83o.  N.  1.  p.  78. 

39)  Isis  von  Oken  Iahrgg.  182«.  Heft  III.  p.  a68. 

30)  Ibid.  Tab.  4- 

31)  Zur  Lehre  von  der  Schwangerscbaft  u.  Geburt  ate  Abtheilung  p.  6.  Meckels  Archiv  p.  78- 
3a)  1 c.  p.  5. 

33)  Zeitschrift  fur  die  organische  Pbysik  von  Heujinger  B.  I.  Heft  IV.  p.  465. 

tur.  Mensibus  posterioribus  tantum  in  quibus  decidua  vi  privata  est, 
etiam  hic  perforata  inveniatur  34). 

In  Poetelii  icone  tunicae  deciduae,  quae  inter  decimum  sextum  et 
vigesimum  diem  post  fecunditatem  eiecta,  sed  bene  conservata  erat, 
e regione  ovi  ductuum  eminentiae,  et  parva  ostia,  atque  orificio  uteri 
respondens  magpurn  foramen  clare  expressum  est  35).  ■ 

Wagnerus,  prosector,  cui  saepe  membranae  deciduae  inquirendae 
occasio  concessa  erat,  tum  in  ovis  abortu  eiectis,  tum  in  ipso  cadaverum 
utero,  ubi  unice  deciduam  plane  integram,  atque  in  normali,  non 
morbose  commutata  conditione,  ut  accipias  fore  sperandum  est,  in 
egregie  pulchra,  integra  ac  plane  non  perforata  decidua,  quam  in  fe- 
minae, quae  se  ipsa  tertio  graviditatis  mense  fune  suspenderat,  utero 
detexit,  observavit  36),  uteri  cavitatem  ab  illa  cervicis  uteri  proprio 
tantum  situ  duorum  rotundorum  corporum  aut  lobulorum  secerni,  qui 
eiusdem  coloris  consistentiae  atque  naturae  cum  cetera  decidua  erant , 
atque  eius  quasi  processus  atque  excrescendas  efficiebant.  Quae  corpora 
in  diversis  lateribus  oriuntur,  alterum  in  dextro  alterum  in  sinistro 
latere,  in  lineae  distantia  ab  interno  uteri  orificio.  In  utero  clauso 
alterum  super  altero  iacuit,  ita  ut  finis  cuiusvis  in  parietem  origini 
suae  oppositum  directus  esset.  Quo  situ  horizontali  processuum  aditus 
ad  orificium  uteri  occludebatur,  attamen  membrana  decidua  haudqua- 
quam  vesicam  efficit,  undique  occlusam.  Infra  potius  libere  finitur, 
in  margine  ad  multos  lobulos  valde  parvos  clavae  et  papillae  similes 
intumescens.  Multo  apertius  decidua  apparuit  ut  cavitas  infra  aperta 
utero  ex  longitudine  dissecto,  eiusque  parietibus  in  diversas  partes  distra- 
ctis, quo  facto  lobuli  occludentes  etiam  discesserunt,  itaque  via  ab  uteri 
cervice  in  eius  cavitatem  ipsa  erat  aperta.  Caeterum  infra  hos  duos 
lobulos  membrana  decidua,  in  toto  ambitu  ulterius  processit,  atque  in 


34)  1.  c.  B.  II.  p.  5 1 4> 

35)  Isis  von  Oken  Heft  12,  1825.  Tab.  XIII.  Fig.  2. 

36)  Meckels  Archiv  Jahrgg.  1 83  1 . N.  1 p.  65  sqq. 

posteriore  pariete  ambitu  nonnullarum  linearum  etiam  uteri  cervicem 
intravit.  Nonnullis  lineis  infra  marginem  deciduae  thrombus  gelatinosus 
incepit,  qui  cervicem  uteri  explevit,  et  duarum  linearum  distantia  ab 
exteriore  uteri  orificio  exiit.  E regione  ostiorum  tubarum  Wagnerus 
in  eiusdem  deciduae  interiore  superficie  parvas  a plicis  circuli  speciem 
praebentibus  circumdatas,  fossas  seu  aperturas  observavit,  quarum  una 
a parvo,  qui  ex  deciduae  substantia  excrevit,  lobulo  occlusa  erat.  Aer 
per  ostium  tubarum  abdominale  intromissus  in  aqua  aeris  vesiculas  for- 
mavit in  hoc  deciduae  ostio,  eodem  modo  mercurius  gutta tim  ex  hoc 
ostio  egrediebatur.  Nihilo  tamen  minus  ostium  externum  non  videba- 
tur, quodilli  interno  respondisset.  Wagnerus  causam,  cur  externum 
ostium  evanescat,  inde  petit,  quod  fusca  illa  mucosa  ac  mollis  materies, 
quae  in  ambitu  ovi  ductuum  aperturae,  etsi  non  longe  intrat,  deci- 
duam cum  uteri  parietibus  coniungit,  in  praeparando  supi’a  hoc  ostium 
confluit.  Haec  etiam  causa  esse  videtur,  cur  foramen  superum,  ab 
Huntero  primum  descriptum  non  saepius  inveniatur. 

In  alia  integra  atque  pulchra  decidua,  quae  eodem  modo  sub  sep- 
timam fere  graviditatis  hebdomadem  in  cadavere  inquisita  est,  idem 
vir  doctus  3?),  dum  ad  dextrum  ovi  ductuum  ostium  reflexa  erat  formata, 
ad  sinistrum  ostium  detexit  fossiculam  plicis  circumdatam,  quae  initium 
exhibet  canalis,  qui  per  deciduam  aliquantulum  in  tubas  persequendam 
una  tubas  intravit.  Attamen  non  contigit,  ut  aerem  ex  tubis  in  deci- 
duae cavitatem  inflare  potuerit.  In  eo  loco,  qui  uteri  orificio  respon- 
debat , decidua  distincte  erat  aperta  . Caeterum  undique  uteri  cavita- 
tem obduxit  atque  in  orificii  uteri  circuitu  firmiter  annexa  fuit  in  illius 
lateribus. 

Hoc  observationum  opinionumque  recensu,  quem  lubenter  conti- 
nuassemus,  si  ad  fontes  omnes  pervenire  nobis  contigisset,  haec  con- 
cludi possint. 


37)  1 c.  p.  89. 


16 


1)  Duas  potissimum  opiniones  de  deciduae  forma  apud  scriptores 
huiusce  rei  valere: 

Blancard,  Heister,  Boemer  3d),  Albinus,  D.  Cb.  Burdacb,  Lob- 
stein  , Moreau , Rosenmuller , C.  Fr.  Burdacb  in  universum 
Meckel  quoque,  Heusinger,  Breschet,  Yelpeau  eam  saccum  un- 
dique conclusum  esse  confirmant. 

Contra  Hunter,  Blumenbacb,  Pockels  atque  Wagner  tria  adesse 
foramina  contendunt,  at  notandum  est,  Blumenbachium  non  icone  rem 
expressisse;  et  secundum,  Pockels  quoque  et  "Wagnerus  baec  foramina 
non  talia  exprimunt,  qualia  apud  Hunterum  descripta  sunt,  nimirum 
ubi  omnia  tria  deciduae  cavitatem  intrant.  Pockels  potius  ad  tubas 
foramina  parva  forsan  foviculas  delineanda  curavit  quae  non  perfodiunt, 
atque  Wagner  baec  foramina  quam  minima  esse  affirmat  39)  eaque  lo- 
bulo esse  occlusa,  ita  ut  aut  multo  tantum  cum  labore,  aut  nullum 
aerem  vel  mercurium  inde  ex  tubis  in  cavum  deciduae  immittere 
potuerit. 

Boj  anus  duo  esse  opinatur  foramina  id  quod  delineationi  eius  pa- 
riter obloquitur. 

Tiedemannus  ac  Carus  unum  solummodo  invenerunt , quod  interno 
uteri  orificio  respondebat. 

Quod  igitur  foramen  inferius  apud  Hunterum,  Tiedemannum, 
Carum,  Pockels  ut  distinctum  atque  magnum  ostium  expressum  inve- 
nimus , atque  eiusmodi  etiam  a Wagnero  est  repertum  boc  tamen  dis- 
crimine quod  singulari  duorum  loborum  situ  erat  occlusum. 

2)  Quod  ad  tempus,  quo  foramina  illa  observata  sunt,  pertinet, 
baec  sequantur: 

Hunterus  invenit  illa  in  ovis  ex  3 tia  vel  4 ta  graviditatis 
hebdomade; 


38)  C.  Augst.  Madai  praeside  Th.  Ad.  Boemer  specimen  etc.  yid.  9. 
3g)  1.  c.  p.  s4- 

Pockels  circa  diem  graviditatis  20mum; 

at  'Wagnerus  in  3tio  mense,  atque  7ma  graviditatis  hebdomade* 
Non  inveniuntur 

in  Blancardi  icone  ovi  fere  25  dierum 

— Heisteri  — — trimestris ; et  alteriuf5tae  hebdomadis 

— Boemeri  — , quod  sine  dubio  ex  primo  tempore 

— Lobsteinii  — ovi  fere  5ota  dierum,  « 

qui  vir  omnino  nunquam  aperturas  illas  invenit. 

Samuel  quoque  eas  desideravit  in  ovo  fere  56  dierum.  Neque  Yelpeau, 
in  ovis  primi  temporis,  quo  nondum  tubas  transgressa  erant  4°)  eas  ob- 
servavit. Tandem  Heusingerus  eas  non  reperit  in  ovis  7mae  hebdomadis. 

Itaque  praeter  Hunteri  observationes  habemus  nullas,  secundum 
quas  foramina  illa  primo  tempore  reperiebantur. 

Minus  quidem  observationes,  quam  potius  dilucidationes  atque  ex- 
aequationes observationum  contrariarum  haec  fuerint: 

3)  Meckelius , quamvis  cum  I.  Huntero  , Lobsteinioque  deciduam 
mox  in  saccum  conclusum  mutari  arbitratur,  tamen  verisimi- 
liter aestimatione  tantum  clarorum  adversariorum  adductus  eo 
sententiam  suam  moderatur,  ut  putet  illa  foramina  primis  tem- 
poribus adesse.  Contrario  tamen  modo  Heusingerus  arbitratur 
foramina,  ubi  inveniantur,  posteriore  tantum  tempore  originem 
habere.  Yelpeau  casum  esse  credit,  ubi  adsint  illa ; Vagnerus 
confluxum  mollis  materiae  in  superioribus  aperturis  causam  esse 
affirmat , si  non  animadvertantur. 

4)  Quantum  pertinet  ad  processus,  quos  in  ovi  ductus  mittit  deci- 
dua haec  notanda  sunt: 

a)  posse  eos  adesse , et  desiderari , attamen  plerisque  casibus 
praesto  esse  videri : 


40)  Heusiugcrs  Zeitschrift  fur  organische  Phys.  B.  a.  p.  69. 

Secundum  I.  Hunterum  decidua  aliquantulum  tubas  in- 
vadit, praecipue  in  eo  latere,  quo  corpus  luteum  exortum 
est  4>).  Tiedemannus  4*),  valde  magnos  processus  in  utro- 
que latere;  Krummaclierus  43)  in  ovo  fere  bimestri  canali 
quinque  linearum  longitudine  similes  invenit. 

»Hi  canales,  pergit,  ex  caduca  formati  eximiae  sunt  am- 
plitudinis, diametri  nempe  trium  linearum,  unde  ad  tu- 
barum sub  graviditatis  initio  extensionem,  ampliationem 
intumescendam  probabiliter  concludi  posse  videtur.»  Se- 
cundum Burdachium,  Yelpeau  atque  Adelon  44),  subinde 
animadvertuntur  processus.  Carus  eos  in  icone  expressit  44 5) 
Heusingerus  eos  aperte  invenit  etiam  in  ovo  abortu  eiecto 
septem  hebdomadum.  In  Poetelii  icone  quam  minimi 
sunt,  neque  Wagnerus  eos  reperiit  perlonge  tubas  inva- 
dentes. 

U)  Quod  ad  tempus  pertinet,  quo  processus  illi  exoriantur, 
aut  reperiantur,  indicationes  atque  sententias  in  scriptori- 
bus plerumque  deesse.  Praecipue  autem  lios  processus  desi- 
deramus fere  sernper,  ubi  ova  ex  primo  graviditatis  tempore 
exhibita  sunt.  Ita  in  iconibus  W.  Hunter  '^6),  Blancardi , 
Heisteri,  Boemeri,  Blumenbachii , aliorum;  utrum  hoc  abor- 
tui tribuendum  sit,  an  illi  processus  hoc  tempore  revera  non 
adsint,  qui  futuro  tempore  observationes  hac  de  re  insti- 
tuunt , discernant. 


4 i)  in  Iransact.  for  the  iniprov.  Toni.  II.  p.  67. 

4»)  J.  c. 

43)  Dissertat,  sistens  observationes  quasdam  anatomicas  circa  velamenta  ovi  humani.  Duisburgi 
1790.  Svlloge  etc.  Vol.  I.  p.  4*>6. 

4/4)  Pliysiol.  de  1'homme  Vol.  IV.  p.  i3G.  apud  Burdacb.  I.  c.  p.  7 a.  • 

4S)  Schwangerschaft  u.  Gcburt  n.  Ablhl.  Tab.  1.  fig.  II.  Meckels  Arcbiv  etc.  p.  8t. 

4«)  1.  c.  Tab.  XXXIV. 

5)  Tandem  diversam  apud  scriptores  sententiam  invenimus  de 
spatio  invasionis  deciduae  in  cervicem  uteri: 

Secundum  Meckelium  enim  decidua  nunquam  longius  pertinet, 
quam  usque  ad  uteri  orificium  internum,  et  inde  ab  hoc  loco 
uterus  aut  cervix  gelatinoso  tantum  humore  repletus  est  47). 
Porro  Heusingerus  iconem  vituperat,  quam  Carus  praebuit  in 
nova  gynaecologiae  editione,  qua  decidua  profunde  in  uteri  cer- 
vicem descendit  48).  In  alio  autem  loco  Heusingerus  gravitatem 
extrauterinam  memorat,  in  qua  decidua  longos  ostendit  proces- 
sus flocculosos,  qui  in  internum  procedunt  uterum,  atque  con- 
tinuantur, usque  in  cervicem  uteri,  quae  praeterea  thrombo  ge- 
latinoso repleta  est  49).  Secundum  Burdackium  et  Yelpeau  sub- 
inde aliquod  spatii  uteri  cervicem  intrat.  Bojanus  introitum  eius 
in  cervicem  uteri  ut  rem  diu  demonstratam  memorat , eamque 
multiplicibus  observationibus  confirmatam50)  et  in  pulchra  fugura 
schematica,  quam  ille  nobis  exhibuit,  revera  decidua  longe  in 
uteri  cervicem  progreditur.  Simili  modo  secundum  Wagnerum 
decidua  unam  vel  duas  lineas  cervicem  invadit,  ibique  finem  as- 
sequitur, ubi  thrombus  gelatinosus,  qui  plerumque  cervicem  ex- 
plet, initium  habet  3I). 

Decidua  nostra  aperte  ex  primis  graviditatis  temporibus  irregularem, 
proxime  autem  figurae  triangulari  accedentem  formam  habet.  Fora- 
mina, quae  tubarum  ostiis  respondeant,  omnino  inveniri  non  potue- 
runt, neque  in  uno,  neque  in  altero  latere,  neque  in  interiore  deci- 
duae cavitatem  spectante,  neque  in  exteriore  superficie  ad  internam 
uteri  membranam  pertinente,  nisi  quis  aperturam  in  deciduae  promi- 


4/)  Handbueh  der  menschlichen  Anat.  Bd.  IV.  p.  701. 

48)  Zeitschrift  etc  Bd.  II.  p.  5 1 4* 

49)  ibid.  B.  1.  p.  388. 

50)  1.  c. 

51)  1.  c.  p.  98. 

nentia  ovulum  continente  huc  referre  velit,  quae  tamen  apertura 
huc  referri  non  potest,  cum  fundus  illius  prominentiae  revera 
penitus  integer  et  occlusus  sit.  At  in  regione  orificii  uteri  aperte 
videndum  erat  foramen,  quod  si  marginum  ratio  habebatur  pro 
originali  erat  habendum,  attamen  pars  quaedam  substantialis, 
quae  ante  hoc  foramen  in  angustiorem  cavitatem  quasi  immissa 
erat,  atque  duo  peculiariter  formati  processus  ostium  illud  fere 
occludere  videbantur. 

Num  decidua  processus  mittat  in  tubas,  quando,  qua  forma, 
et  in  quantum  spatium  hoc  faciat , porro  num  uteri  cervicem 
intret,  et  in  quem  usque  Jocum,  quidque  tandem  de  tlirombo 
• gelatinoso  cervicem  uteri  implente  habendum  sit,  de  bis  omni- 
bus propriae  experientiae  adiungendae  nobis  non  sunt. 

DE  DECIDUAE  STRUCTURA,  COLORE,  MAGNITUDINE. 

Quod  pertinet  ad  structuram  deciduae,  de  ea  re  scriptores  minus 
dissentientes  videmus.  Vel  antiquissimae,  ante  Hunterum  factae  obser- 
vationes de  structura  deciduae  fere  omnes  consentiunt.  Ruyscliius  ')  et  * 
plurimi  pro  sanguine  revera  coagulato  eam  habent ; FaUopius  2) , sub- 
stantiam nominat  carnosam  ; Albinus  3 4)  fungosam  carni  similem  mate- 
riam ; Hallerus  4)  membranam  mollem  atque  porosam.  Secundum  Hun- 
terum 5)  pluresque  alios  aperte  pseudomembranis  quae  in  superficiebus 
inflammatis  per  exsudationem , atque  coagulationem  albuminosorum  et 
fibrosorum  formentur  humorum,  aequivalens  est.  Sarnuel  contendit  6) 
substantiam  esse  fungosam,  cellulosam,  mollem  recenter  coagulato  san- 
guini non  absimilem.  In  alio  loco  memorat,  materiam  illam  mox  post 


i)  1.  c.  a)  1.  c.  3)  1.  e. 

4)  Elementa  pliysiol.  lib.  XXIX.  sect.  III.  i.  III.  apud  Samuel  p.  i 3- 

5)  W.  liunter  aiiatomische  Beschrcibuug  des  schwangeru  menschL  Uter,  aus  dem  Englischcn  init 

Antneikungcn  q,  ZusiiUen  v.  L.  F.  Froriep.  Weimar.  i8oa  p.  80. 

G)  i.  c.  p.  14, 

conceptionem  secretam  illi  similem  esse , quae  in  angina  membranacea 
in  cavo  laryngis  secernatur  7). 

Meckelius  eius  consistentiam  comparat  cum  illa  coagulatae  materiae 
fibrosae  8).  Secundum  Burdachium  lota  crustae  inflammatoriae  speciem 
praebet  9).  Secundum  Heusingerum  ,0)  consistit  ea  ex  bomogenea, 
molli,  facilique  ad  disrumpendum  materie  cellulari,  quae  foramina 
maculis  (vernacule  Maschen)  similia  continet  cuius  rei  causa  a non- 
nullis anatomis  nomen  ei  datum  est  membranae  cribosae. 

Contra  vero  Velpeau  contendit  eam  neque  laminas  materiae  cellu- 
laris continere,  neque  vasorum  ramos,  neque  omnino  vestigium  ele- 
mentorum organicorum,  atque  simplicem  arbitratur  concretionem  esse 
anorganicam,  quapropter  nomen  membrana  anliistos  multo  aptius  esse 
putat  ceteris,  quae  habet  nominibus  ").  Quaestio  maximi  momenti 
iam  nunc  de  vasis  sanguiferis  deciduae  versatur,  num  adsint,  nec  ne. 
Plurimi  inter  quos  Cl.  Velpeau  praecipue  recensendus  est,  deciduam 
structura  organica  penitus  destitutam  habent;  alii  vero  potissimum 
Lobsteinius  atque  Burdachius  vasla.  sanguifera  ex  utero  replenda  deci- 
duae inesse  contendunt.  Hoc  quidem  analogia  membranarum  falsarum 
inflammationfi  productarum  docere  videtur,  quae  facillime  nova  vasa 
sanguifera,  imo  lymphatica  interdum  producunt.  Vasa  lymphatica 
enim  membranis  falsis  inesse  Schroeder  van  der  Kolk  Prof.  in  Acade- 
mia Ultraiectana  celeberrimus  docuit  iniectionibus  felicissimis,  quas  cl. 
Prof.  Mulier  nuper  vidit.  Non  enim  solum  arteriae  et  venae  membra- 
nae falsae  diversis  materiebus  coloratis,  sed  etiam  vasa  lymphatica  mer- 
curio repleta  erant.  Itaque  analogia  docet  deciduae  revera  vascula  ab 
utero  progredientia  inesse.  Docet  praeterea  iniectio  inde  a vasis  ma- 
tris facta.  Docet  tandem  illud,  quod  decidua  tamquam  mollissima 
substantia,  tamen  putredini  durante  foetus  vita  resistat,  quod  absque 


7)  ibi J.  p.  ia.  S)  1.  c.  B.  IV.  p.  699. 
9)  ••  c.  p.  -4.  Bd.  II. 

1.  c.  B.  II.  p.  5 1 5.  11)  1.  q. 

nutritione  aliqua  vix  fieri  possit.  De  vasculis  deciduae  plurima  cl.  Lob- 
stein  protulit.  Sequuntur  ipsissima  viri  clarissimi  verba  : 

»L’existence  des  vaisseaux  sanguins  dans  la  membrane  caduque  ne 
sauroit  donc  etre  revoquee  en  doute.  On  peut  les  voir  sur  chaque 
membrane  sans  aucune  preparation  et  avec  la  plus  grande  facilite, 
pourvu  quon  ait  soin  d’ examiner  cette  partie  immediatement  apres  l’ac- 
couchement,  et  quon  evite  de  la  tremper  dans  l’eau.  De  cette  maniere 
jai  vu  ces  vaisseaux  plusieurs  fois,  et  je  les  ai  rencontres  dans  toute 
tetendue  de  la  membrane.  En  les  observant  avec  attention,  on  peut 
remarquer  plusieurs  petits  troncs , dont  les  branches  se  ramifient  sans 
aucun  ordre  regulier,  mais  sanastomosent  frequemment,  soit  entrelles, 
soit  avec  les  branches  d’un  tronc  voisin:  tous  ces  troncs  sont  ordinaire- 
ment  dechires  a leur  base,  et  1’endroit  de  ces  decbirures  est  marque 
par  un  point  de  sang  caille,  ce  qui  prouve  que  ces  vaisseaux  etoient 
continues  avec  ceux  de  la  matrice,  et  quils  ont  ete  rompus  lorsque  les 
memln^anes  se  sont  detachees  de  la  surface  interne  de  se  viscere.  Jai 
egalement  observe  les  vaisseaux  dont  la  direction  est  tres-contournee  , 
et  qui,  selon  Hunter , sont  des  arteres ; mais  j’ai  trouve  que  leur  nom- 
bre  est  plus  petit  que  celui  des  veines.  Je  ne  veux  cependant  rien  af- 
firmer a cet  egaxxl , parce  que,  n ayant  jamais  ete  a meme  de  les  injec- 
ter par  les  vaisseaux  de  la  matrice,  il  se 'peut  qu’avant  que  je  les  aie 
pu  examiner  iis  se  soient  vides  du  sang  qu  ils  contenoient  , et  que, 
pour  cette  raison,  iis  ne  rmaient  plus  ete  sensibles,  comme  il  en  arrive 
pour  les  veines  lorsqu  on  a abandonne  pendant  quelque  temps  le  pla- 
centa et  les  membranes.  Au  reste,  ces  vaisseaux  de  la  membrane  cadu- 
que sont  en  general  tres- petits,  et  leurs  iuniques  extremement  minces. 
Du  mercure,  que  j avois  injecte  par  un  de  leurs  troncs,  est  passe  dans  les 
branches;  mais,  les  avant  bientot  rompues^  il  en  est  sorti  par  un  grand 
nombre  d ouvertures.  Je  crois  que,  par  rapport  a la  finesse  de  leurs  tu- 
niques,  ces  vaisseaux  ne  peuvent  etre  compares  qu’a  ceux  de  la  pie - 
mere;  iis  sont  d’ailleurs  tres  nombreux:  j’ai  vu  des  membranes  caduques 
qui  en  etoient  tellement  garnies  qu  on  les  auroit  cru  cnflammees.  Je 

n'ai  jamais  observe  qu  une  partie  de  ces  vaisseaux  provinssent  de  ceux 
du  placenta.  Dans  des  injections  nomhreuses , qui  m’ont  parfaitement 
reussi,  jamais  les  yaisseaux  de,  la  membrane,  qui  se  trouvent  dans  le 
voisinage  du  placenta  , n’ont;  pu  se  remplir  de  maliere,  et  cependant 
on  voyoit  des  stries  qui  avoient  1’appnrence  vasculaire,  et  qui  partoient 
du  disque  de  cet  organe.  Mais  ayant  ensuite  examine  ces  dernieres 
avec  attention,  et  avant  inutilement  tente  de  les  injecter  de  mercure , 
j’ai  trouve  qu’elles  etoient  solides.  II  me  paroit  que  se  sont  autant  de 
vaisseaux  obliteres  et  clianges  en  de  petits  ligamens : rien  n’est  plus 
commun  que  d en  voir  ainsi  une  assez  grande  quantite  patir  du  placenta. « 

Quae  cum  ita  sint  non  amplius  dubitandum  puto  re  vera  vascula 
a vasis  uterinis  oriunda  deciduae  inesse. 

Quae  varietates  particulares  in  opinionibus  de  deciduae  structura 
licet  inveniantur,  tamen  plurimorum  gravium  observatorum  sententias 
ex  reeentiore  aetate  in  hanc  descriptionem  deciduae  tempore  perfectae 
evolutionis  coniungere  possumus:  est  illa  lamina  non  pellucida,  mollis, 
laxa , magis  minusve  spongiosa , liomogena , facilisque  ad  disrumpen- 
dum,  crassitudine  fere  lineae,  speciem  prae  se  fert  retiformem,  seu 
maculis  similem,  neque  ubique  aequabiliter  crassa,  attamen  maxime  in 
regione  placentae.  Superficies  interna  ad  reflaxam  spectans  laevis  est, 
externa  autem  floccosa,  aspera,  magis  minusve  laxa,  coniunctaque  cum 
externa  uteri  superficie,  ad  quam  fila  mittit,  quae  mollissima  atque  fa- 
cilia ad  disrumpendum  ex  utero  replenda  vasa  sunt  Prope  ad  orificium 
uteri  ubi  mollior  solutiorque- decidua  est,  secundum  Burdacbium  etiam 
pauciora  habet  vasa. 

Color  vulgo  cinereo  - flavus  est.  Subinde  tamen  subrubicundus. 
Colores  sordidum  semper  praebent  aspectum. 

Magnitudo  ut  omnino  omnis  deciduae  forma  ex  figura,  atque  am- 
plitudine superficiei , eam  secernentis,  uteri  dependet. 

DECIDUA  REFLEXA. 


NOMENCLATURA. 


Decidua  reflexa 
Membrana  retiformis 
Involucrum  membranaceum 
Membrana  filamentosa 

— — adventitia 

— — crassa 
Umgestiilpte  Nestbaut 


secundum  Hunterum. 

— Hobockenum? 

— Albinum. 

— Roderer  ? 

' — Blumenbach. 

— Osiander. 

— Burdachium. 


HISTORIA  CONFORMATIONIS  REFLEXAE. 


Deciduam  ex  duabus  laminis  compositam  esse  quarum  interna  re- 
flexa externa  facta  est,  [certam  atque  notam  rem  esse  ponere  licet, 
cum  i)  facillime  ex  omni  praeparato  primorum  mensium  inveniri 
queat,  atque  2)  praeter  Joergium  *)  atque  Samuelem  2),  qui  adesse  eam 
plane  videntur  negare,  ab  omnibus  recentioris  aetatis  scriptoribus  ita 
creditum  est.  Plurimi  eam  cum  membranarum  serosarum  organa  invol- 
vendi ratione  comparant,  ita  Hunter,  Meckel , Burdack , Bojanus,  Vel- 
peau,  alii;  quos  secundum  observatores  decidua  ibi,  quo  placenta  for- 
manda est,  intus  invertitur,  ovumque  obducit.  Quomodo  autem  fiat 
baec  inversio,  quaestio  hic  est  gravis  sane  momenti,  et  quemadmodum 
in  omnibus  argumenti  huius  partibus  pauca  tantum  consentio  est,  sic 
etiam  baec  res  explicatione  caret  consentiente,  ac  simili  modo  etiam 
tempus,  atque  deciduae  in  eo  commentationem,  ut  quaestionis  momenta 
reperimus.  Tempus  enim  conformationis  reflexae  non  magis  distincte 
designare  possumus  quam  in  universum  accurate  statui  non  potest, 


1)  Zeugung  des  Menschen  u.  der  Thiere  p.  a65. 
3)  1.  e.  p.  Si. 

quando  existat  decidua  vera.  Hoc  tantum  certum  omnibusque  assum- 
tum  est  deciduam  veram  ante  oviculi  in  cavitatem  uteri  adventum 
oriri,  atque  cum  illius  in  eam  ingressu  reflexae  conformationem  initium 
babere.  Primus  deciduae  ortus  in  primam  vel  secundam  post  fecun- 
dationem  hebdomadem  cadere  videtur,  certe  hoc  tempore  saepius  cavum, 
uteri  materia  albuminosa,  seu  fibrosa  repletum  reperiebatur , quae  for- 
tasse paucis  diebus  post  exsudationem  in  membranosum  involucrum 
commutatur.  Yelpeau  in  muliere,  quinta  hebdomade  post  fecundatio- 
nem  defuncta  uterum  vesiculari  decidua  iam  repletum,  invenit,  quae 
humorem  continebat,  atque  ab  oviculo  reprimebatur,  cuius  altera  pars 
tubis  adhuc  inhaesit  3 4).  Secundum  Burdachium  inversio  circa  tertiam 
graviditatis  hebdomadem  exsistit  4).  Caeterum  quod  iam  dictum,  tem- 
pus invasionis  ovi  in  cavum  uteri  et  reflexae  conformationis,  quae  cum 
illa  coniuncta  immediate  sequitur*  nullo  modo  accurate  distinctum  est, 
attamen  certe  primo  post  conceptionem  mense  fieri  videtur.  Omnium 
maxime  necessarium  nunc  esset  nosse,  quis  status  esset  deciduae  eo  tempore, 
quo  ovum  ad  cavitatem  uteri  perveniat,  scilicet  utrum  tum  temporis  etiam 
mollis,  pulposa,  sanguini  coagulato  similis  sit  materia,  an  naturam  verae 
membranae  iam  acceperit,  cum  hac  re  explanatio,  qua  ratione  formetur  re- 
flexa, nitatur.  Multo  plurimi  scriptores  posteriorem  sententiam  assumsisse 
videntur,  eam  insaccatione  formari  opinantes.  Ovum  enim,  putant,  per  tu- 
bae ostium  internum  uteri  parietem  inter  atque  deciduam  pervenire,  et  im- 
pressione in  ea  facta  continua  accretione  deciduam,  ubi  eam  tangat,  propul- 
sans, profundius  semper  in  eam  immitti,  dum  sinus,  insaccatio  for- 
mata sit,  in  qua  ovum  iaceat,  eodem  modo  dupliciter  a decidua  cir- 
cumdatum quo  cor  atque  intestina  cavi  abdominis  ab  involucro  seroso. 

Hic  reflexae  conformationis  modus  ab  Huntero,  Bojano,  Burda- 
cbio,  Wagnero , plurimisque  aliis  assumtus  est  Yelpeau  se  ipsum 
hunc  conformationis  modum  observasse  affirmat. 


3)  1.  c.  p.  69. 

4)  Phys  Bd.  II.  p.  76. 

Ia  altera  parte  Carus  5)  putat,  ovum,  ubi  primum  cavum  uteri 
ingressum  sit,  undique  a deciduae  materia  esse  cinctum;  lianc  igitur 
super  immissionis  locum  iterum  confluere  debuisse  atque  nunc  tandem 
ovum  deciduae  lamina,  ante  se  fita,  intus  pulsa,  sensim  sensimque 
crescendo  reflexam  formare;  qua  in  re  opinatur  illam  laminam,  ubi 
coniuncta  sit  cum  decidua  vera,  in  reflexionis  igitur  loco,  eo  modo, 
quo  ab  ovo  magis  propulsetur,  accrescere.  Sic  Burns  6 7),  quoque  credi- 
dit externam  deciduae  laminam  ab  ovo  perforari,  atque  post  eius  tran- 
situm iterum  recludi,  dum  interna  lamina  sola  mox^e  tradito,  insacce- 
tur,  cui  confox-mationis  modo  etiam  Meckelius  assentitur.  Secundum 
eum  ovum  deciduae  ab  initio  mollem  solutamque  substantiam  ingi’edi- 
tur,  atque  in  ea,  foiamine  ita  facto  statim  1’ecluso,  magis  evolvitur  "). 
Heusingeims  quoque  ex  observationibus  in  animalibus  factis  hanc  sen- 
tentiam melioi’em  esse  censet  8). 

Quae  posterior  opinio  originem  debet  iis  observationibus,  ex  qui- 
bus intus  i’eflexa  reperiebatur,  extra  vero  apertus  reflexionis  locus  non 
adei’at;  qua  in  re  temporis  gi^aviditatis,  quo  observatio  facta,  ratio  non 
habita  est,  quamobrem  ipsa  observatio  non  digna  videtur  cuius  ratio 
habeatur,  cum  semper  fiat,  ut  decidua  seriore  tempore  nova  iterum 
exsudatione,  decidua  serotina,  occludatur,  sicut  infra  inveniemus. 

Conti’a  vero  Burdackius  et  Velpeau  praeparata,  quibus  nostrum 
quoque  adiungendum,  possident  in  quibus  reflexionis  locus  revera  apei- 
tus  est;  atque  Bojanus  in  Iside  iconem  nobis  praebuit,  qua  sine  dubi- 
tatione pi'ioi’is  explicationis  veritas  demonsti-ata  esse  videtui\  Tum  etiam 
pei^spici  nequit,  cur  ex  posteidore  opinione  ovum  partem  tantum  ma- 
teriae deciduae  penetx’et,  neque  penitus  demittatur,  atque  ita  interius 


5)  Schwangerschaft  u.  Gebiirt  II.  p,  7.  apud  Waguer,  1.  c.  p.  92.  nos  ipsi  hoc  volumen  huius 

lib.  non  possidemus. 

6)  Burdach.  Physiol.  B.  II.  p.  76. 

7)  Anatomie  B.  IV.  p.  702. 

8)  1.  c.  p.  5 1 6.  B.  II. 

deciduae  cavum  invadat,  cum  eius  materia,  ut  distincte  quidem  affir- 
mare licet  plane  homogenea  sit;  quod  si  ita  esset  formatio  quidem  re- 
flexae non  facilius  intelligi,  quam  deciduae  notio  atque  natura  expli- 
cari posset.  Cuius  rei  loco  in  nostro  praeparato,  quod,  quantum  ad 
tempus  pertinet,  praeparatis  Velpeaui  iungendum  est,  documentum  ha- 
bemus luculentissimum,  oviculum  deciduam  assequi  non  eo  tempore, 
quo  eius  materia  adhuc  fluida  aut  mollis  est;  decidua  enim  hic  eius 
est  naturae  atque  consistentiae  , quam  in  summo  tantum  evolutionis 
gradu  assequitur,  attamen  ovulum  substantiae  vix  tantum  impressum  est. 

Minus  fortasse  nobis  contigit  eas  amovere  difficultates  quas  tria  illa 
deciduae  foramina  nobis  opponunt.  Sic  illa  ab  Huntero  observata 
atque  icone  expressa,  non  angusta  in  deciduae  cavitatem  ducentia  fo- 
ramina nonnisi  laesione,  quae  et  ipso  crescente  foetu  effici  potest, 
orta  esse  credere  possumus,  nisi  omnia,  quae  hucusque  de  decidua,  eius 
vi,  ac  praecipue  de  conformatione  reflexae  credimus  aut  pro  certis  ha- 
bemus ratione  atque  sufficiente  causa  indigeant. 

Varietates  observationum  opinionumque  de  foraminibus  fortasse 
causam  habent  in  ratione  uteri  verisimiliter  tempore  individuisque  va_ 
ria  ad  orificium  atque  tubas. 

Clare  quidem  videmus  in  conformatione  serotinae  aliisque  rebus 
naturae  deciduae  aperturas  concludendi  conamen;  attamen  hic,  ut  etiam 
alibi  naturae  vires  subinde  non  sufficiant.  Nam  si  non  potest  in  dubi- 
tationem vocari,  deciduae  formam  a superficie  constitui  eam  secernente; 
fortasse  etiam  quod  spectat  ad  orificium  uteri,  ut  primum  de  inferiore 
deciduae  foramine  loquar,  casus  distingui  debent,  utrum  illud  tempore 
conformationis  deciduae  occlusum  sit,  an  paulatim  cum  cervice  aperia- 
tur, an  hoc  tempore  omnino  apertum  sit,  sive  repentino  perfecte  aper- 
tum est,  sive  inde  ex  origine  non  erat  clausum. 

Primo,  verisimiliter  frequenlissimo  casu  nullo  modo  liic  in  decidua 
foramen,  et  ad  summum  quidem  substantia  imminuta,  exorietur  sicut  etiam 

Heusingerus  9),  Burdachiusque  observarunt.  Secundo  casu  paulatim  se 
amplificante  orificio  et  cervice  continuo  a cervicis  supexdicie  potest  se- 
cerni, atque  ita  decidua  in  continuum  progrediens,  sed  sensim  sensim- 
que  acutior  facta  magis  minusve  profunde  cervicem  intrare-  Ita  quan- 
tum scimus,  a Bojano,  Heusingero  pluribus  aliis  reperta  est. 

Tertio  tandem  casu,  quo  revera  superficies  secernens  deest,  etiam 
infra  in  decidua  foramen  reperietur.  Quodsi  in  lioc  casu  secretio  in 
vicinia  orificii  uber  est , facile  excrescentiae  vel  processus  variae  for- 
mae possunt  exoriri,  qui  cum  spatium  deficiat  ad  illam  aperturam,  vel 
in  ea  locum  obtinent,  sicut  etiam  parte  aliqua  massae  ad  cavitatem  re- 
mota aditus  ille  in  deciduae  cavitatem  fere  occludi  potest,  quod  nostrum 
praeparatum  ostendere  videtur. 

Primo  et  tertio  casibus  praecipue  thrombus  gelatinosus  cervicem 
explebit,  quo  probatur  in  ipsa  etiam  cervice  secretionem  revera  continuari. 

Nunc  si  tubarum  lationem  tempox’e  ortus  deciduae  considei'amus , 
etiam  hic  sententia  ab  iis,  quae  hucusque  prolatae  sunt,  abhorrens 
nobis  quasi  obtruditur,  quam  fieri  posse /aut  verisimilem,  nullo  autem 
modo  necessarie  veram  esse  affirmare  in  animo  est , potius  nobis  persua- 
simus, futuram  tantum  aetatem  pluribus  accurate  institutis  observationi- 
bus instructam  huic  obscuritati  lumen  esse  allatu ram. 

Tubis  Faliopii  oblique  uteri  substantiam  penetrantibus,  ita  ut  ha- 
rum parietes  se  tegere  possint,  larga  secretio  bene  fieri  non  potest  etsi 
actio  vitalis  conceptionis  vi  adaucta  in  membrana  mucosa  uteri, 
in  interna  quoque  tubarum  superficie  propter  texturae  aequalitatem 
vigere  putanda  est.  Huic  accedit,  quod  i)  processus  a decidua  in  tu- 
bas immissi  secundum  I.  Hunterum  in  eo  potissimum  latere  inve- 
niuntur, quo  corpus  luteum  animadvertitur  et  2)  profecto  graviditas 
tubaria  crebrius  inveniretur  si  oviculo  transitus  per  canalem  tubarum 
angustum  difficilis  materia  exsudata  etiam  impedirelui\  Quae  cum  ita 
sint,,  exsudatio  in  tubis  tum  demum,  ubi  illae  transeunte  oviculo 


9)  1.  c.  B.  II.  p.  5 14. 

apertae  atque  continua  uteri  extensione  amplificatae  sunt,  procedere  vi- 
detur, ubi  tum  modo  brevis,  modo  longus,  modo  prout  materiei  exsu- 
datae cojna  aut  confluit,  aut  minus  supra  in  tubis  occlusus,  aut  aper- 
tus canalis  ex  materia  exsudata  formatur.  Forsan  processus  deciduae 
in  tubas  immissi  post  transitum  ovi  in  uterum  secretione  potius  adnas- 
cuntur,  quod  Tiedemanni  laudata  observatio  satis  probare  videtur,  cum 
processus  deciduae  laterales  superiores  post  transitum  ovi  in  uterum  ad- 
huc existant. 

Quibus  tantum  positis  intelligi  potest  cur  oviculum,  ut  Bojanus, 
Velpeau,  Wagner  observarunt,  saepius  inter  uteri  parietem  et  deci- 
duam penetret,  donec  coniunctis  utero  et  decidua  magis  tandem  impe- 
ditur, quam  ipsius  deciduae  consistentia,  itaque  bic  in  loco  a tubarum 
ostio  remoto  intus  progredi  aut  quae  eadem  res  est,  reflexam  confor- 
mare debeat,  neque  semper  viam  illam  destinatam  per  canalem  a massa 
exsudata  factum  sequatur,  ut  ad  tubarum  ostium  reflexam  conformet, 
aut,  si  ille  continuetur  canalis,  ut  Wagnerus  annotat,  in  deciduae  ca- 
vum perveniat. 

Quare  inferius  foramen,  si  exsistat,  primo  iam  tempore  exoriri  de- 
beat, neque  evanescere ; superiora  autem  maxime  demum  post  ovi  tran- 
situm (quibus  nulla  observatio  repugnat)  et  tum  quoque  ad  masSam  in 
tubis  exsudatam  magis  pertinentia,  quam  ad  ipsam  deciduam  (vid.  Poc- 
kels  iconem)  nunquam  in  deciduae  ducere  cavum;  nisi  eiusmodi  sunt, 
ut  prorsus  nullius  momenti  aestimanda  sint,  sicut  in  deciduae  quidem 
textura  ita  molli  quam  facillime  parva  possunt  cuiusvis  generis  foramina 
inveniri ; denique  parva  ostia  ab  ovi  velamentis  et  foetu  omnino  pos- 
sunt obtegi. 

Sunt  etiam  qui  dicant;  secretionem  tubae  deciduam  reflexam  for- 
mare, deciduam  veram  autem  ab  ipso  utero  produci,  quam  sententiam 
ingeniosam  cl.  Prof.  Mayer  in  catalogo  musei  Bonnensis  p.  21.  in  de- 
scribendo pulcherrimo  graviditatis  tubariae  praeparato  transeunter  pro- 
tulit. Aderat  enim  praeter  deciduam  uteri  alia  etiam  decidua  tubae 
ovum  includens.  Sed  nostrum  praeparatum  apertissime  sententiae  illi 

contradicit.  Ovulum  enim  sine  propria  decidua  potius  in  deciduae  uteri 
quasi  foveam  immissum,  et  deciduae  quasi  extus  insitum  aut  superimposi- 
tum erat.  Idem  praeparatum  aliam  sententiam  refutat  deciduam  reflexam 
ex  inversione  deciduae  tubariae  fieri ; inversio  enim  incipiens  in  nostro 
ovo  in  ipsa  uteri  decidua  adfuit.  Inversionem  deciduae  tubariae  etiam 
observatio  cl.  Tiedemanni  et  aliorum  refutat  in  qua  post  transitum  ovi 
in  uterum  processus  illi  in  tubas  immissi  adhuc  aderant.  Tandem  si 
inversio  deciduae  tuberiae  adesset  decidua  reflexa  perforata  esse  deberet, 
neque  unquam  bursam  continuam  formare  posset. 

Ut  longe  quidem  absumus,  ut  certas  proferre  velimus  doctrinas» 
ita  boc  tantum  demonstrare  studuimus,  quam  omnia  bic  tam  indefinita 
tam  multa  obscura  atque  explicatu  difficilia  sint  et  extremo  tandem 
loco  nonnulla  de  reflexa  natura  adiungimus  : 

Propter  conformationis  modum  reflexae  structura  similis  esse  debet 
illi  deciduae  verae,  eoque  modo  describitur,  boc  tantum  discrimine, 
quod  tenuior  sit  ac  texturam  retiformem  maculisque  similem  clarius 
ostendat.  In  exteriore  superficie  libera  est,  atque  laevis,  in  interiore 
magis  minusve  concreta  cum  chorio,  cuius  flocci  et  villi  in  reflexae  ma- 
culas porrigere  dicuntur,  ita  vero,  ut  lamina  villosa  chorii  facile  ab 
eo  possit  dirimi. 

Reflexa  a nobis  observata  nullo  modo  perforata  erat,  sed,  ut  supra 
dictum,  membranacea  magis  ac  solida;  in  utraque  parietum  praecipue 
in  reflexionis  loco  tenuium  superficie  valde  laevis,  in  fundo  autem  cras- 
situdinem habuit,  lineae  omnemque  deciduae  texturam. 

CAVITAS  DECIDUAM  VERAM  INTER  ET  REFLEXAM. 

Cavum  a decidua  vera  includi  observat  ores  consentaneum  esse  pu- 
tant, neque  commemorandum;  et  a nobis  quoque  quam  luculentissime 
est  repertum.  Quo  spatio  non  solum  efficitur  ut  reflexa  oonformari 
seque  extendere  possit,  sed  etiam  ut  cavitas  inter  utramque  membranam 
deciduam  .possit  adesse,  ab  Huntero,  Bojano,  aliis  icone  expressa , atque 

a Burnsio  '),  Breschet,  Yelpeau  et  Heusingero  descripta.  Brescliet  pri- 
mus fuit,  qui  in  hac  deciduam  veram  inter  et  reflexam  exsistente  at- 
que secundum  ipsum  usque  ad  tertium  mense  remanente  cavitate  hu- 
morem reperit 1  2)  quare  arbitratus  est  aut  observationem  suam  deceptione 
factam  aut  quam  maxime  confutatam  esse  opinionem,  quasi  in  decidua 
foramina  possint  adesse.  At  quam  vera  observatio  est,  tam  perperam 
nobis  videtur,  quam  inde  fecit,  conclusio,  sicut  iam  memorata  satis 
ostendunt.  Secundum  Yelpeau  3 4) , humor  ille  semper  usque  ad  secundi 
mensis  finem  adest  atque  eodem  teste  saepe  clarus  plane  ac  fluidus, 
subinde  autem  ut  albumen  tenax  et  ex  aqua,  albumine,  gelatina  etc. 
compositus  videtur.  Heusingerus  quoque  illam  cavitatem,  ut  iam  di- 
ximus, invenit,  in  ovo  septimae  hebdomadis ; habuit  illa  inaequales 
cellulosos  parietes,  continui tque  lymphatici  humoris  loco  fibrosum  coa- 
gulum et  sanguinem  coagulatum , quam  rem  ipse  Heusingerus  abnor- 
mem esse  iudicat  4).  — 

DECIDUA  SEROTINA. 

Quodsi  prior  conformationis  modus  reflexae  verior  est,  in  eo  loco, 
quo  decidua  vera  ad  reflexam  reflectitur,  ovumque  invadit,  spatium 
apertum  exsistat  necesse  est.  Quod  quidem  re  vera  adesse  et  praeparata 
supra  memorata  Bojani,  Burdachii  aliorum  demonstrant  et  nosmet  ipsi 
reperimus.  At  illa  e primo  tempore  erant  praeparata,  atque  in  pluri- 
bus casibus  decidua  extus  super  chorion  undique  continuata  apparet, 
quae  res  inde  efficitur,  quod  uterus,  ut  Bojanus  ')  dicit,  etiam  in  su- 
perficie reflexione  denudata  secernere  pergit  donec  tegmentum  in  illa 
apertura  adest,  quod  secundum  Burdachium  placentae  est  rudimentum. 
Quae  secundaria  deciduae  lamina  denuo  exorta  a Bojano  decidua  sero- 


1)  Edinburgh  meclical  and  surgical  journal.  VII.  p.  2. 

2)  Heusingers  Zeitschrift  B.  1.  Hft.  IV.  p.  465. 

3)  ibid.  B.  II.  Hft.  I.  p.  69. 

4)  ibid.  p.  5 1 5. 

1)  I.  c. 


tina  nominatur,  quod  nomen  a pluribus  nunc  adoptatum  est.  Wag- 
nerus  2)  eam  observavit  cum  decidua  vera  in  reflexionis  margine  con- 
fluxam  , attamen  structura  densiore  ab  illa  distinguendam.  — 

Nobismet  ipsis  nulla  est  de  ea  experientia.  — 

QUO  TEMPORE,  ET  QUO  MODO  DECIDUA  EVANESCAT. 

Naturae  legi , usque  ad  certum  gradum  ascendendi  ac  deinde  pau- 
latim  labendi  ac  evanescendi,  etiam  obnoxia  est  decidua ; at  tempus 
quo  ad  summum  evolutionis  cacumen  pervenerit  incertum  est.  Fortasse 
tempus  illud  tertii  mensis  spatium  esi,  quo  etiam  placenta  oriri  atque  sero- 
tina dicitur  exsistere.  Carus  ')  autem  in  ovo  fere  sex  hebdomadum,  quo 
intus  reflexa  perfecte  iam  erat  formata,  deciduam  extus  undique  clau- 
sam icone  expressit.  Tum  inde  ab  illo  cacumine  sensim  sensimque  ta- 
bescit et  verisimiliter  hoc  modo : foetu  crescente  reflexa  magis  magisque 
amplificatur;  cavitas  inter  utx^amque  deciduam  paulatim  angustatur, 
tandem  omnino  evanescit  et  parietes  adhaerentes  coalescunt  ; sal- 
tem numerosa  fila  ab  altera  ad  alteram  procedentia  videntur  membra- 
nam, tandemque  decidua  unam  tantum  efficiens  laminam,  ut  tenue  uteri 
parietis  involucrum  apparet.  Foetu  continuo  crescente  ac  compressione 
simul  continuata  decidua  semper  magis  magisque  tenuior  fiat,  dum 
tandem  hic  illic  disrupta  singulis  tantum  lobulis  uteri  parieti  adhae- 
reat sicuti  in  6t0  vel  7“°  mense  invenitur.. — 

Ita  paulatim  decidua  evanescit,  inde  ab  eo  tempore,  quo  uterus 
irritationi  peregrini  corporis  assuetus,  ipse  foetum  magis  evolutum  ut 
lectus  potest  amplecti;  quo,  quae  ante  de  deciduae  functione  dicta  sunt, 
possunt  confirmari. 


a)  1.  c.  p.  88. 

j)  Siebold's  Journal.  Bd.  7.  Stiick  I.  Tab.  I. 

